এমফুনেকো এনগাম

এমফুনেকো এনগাম (; জন্ম: ২৯ জানুয়ারি, ১৯৭৯) কেপ প্রদেশের মিডলড্রিফট এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার ও কোচ। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার, ডলফিন্স, ইস্টার্ন প্রভিন্স ও ওয়ারিয়র্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

 প্রথম-শ্রেণীর ক্রিকেট 
১৯৯৭-৯৮ মৌসুম থেকে ২০০৭ সাল পর্যন্ত এমফুনেকো এনগামের প্রথম-শ্রেণীর খেলোয়াড়ী জীবন চলমান ছিল। শৈশবে তার পছন্দের ক্রিকেটার ছিলেন অ্যালান ডোনাল্ড। এছাড়াও, মাইকেল হোল্ডিং তার আদর্শ ছিলেন। সহজাত ফাস্ট বোলার ছিলেন। মসৃণ দৌঁড়ে পর্যাপ্ত পেস সহযোগে সেরা ব্যাটসম্যানদেরকেও বিব্রত করতেন। ২০০১ সালে প্রথম আফ্রিকান খেলোয়াড় হিসেবে তাকে বর্ষসেরা জাতীয় ক্রিকেটার হিসেবে মূল্যায়িত করা হয়।

পায়ের হাড়ে ফাঁটল ধরা পড়ায় জানুয়ারি, ২০০১ সাল থেকে অক্টোবর, ২০০৩ সালের মধ্যে মাত্র পাঁচটি প্রথম-শ্রেণীর ক্রিকেট খেলায় অংশগ্রহণ করতে পেরেছিলেন। ক্রিকেট খেলায় ফিরে এলেও জাতীয় দলে ঠাঁই হয়নি তার। ক্রিকেট বিষয়ক ওয়েবসাইট ক্রিকইনফোর প্রতিবেদনে উল্লেখ করা হয় যে, এ আঘাতগুলো তরুণ বয়সে জিনের তারতম্য কিংবা খাদ্য নিয়ন্ত্রণের অভাবে হয়েছে।

ফাস্ট বোলার এমফুনেকো এনগাম তার প্রথম পাঁচটি প্রথম-শ্রেণীর ক্রিকেট খেলা ইস্টার্ন প্রভিন্স বি-দলের পক্ষে খেলেছিলেন। তবে, নিজস্ব তৃতীয় মৌসুমে ক্যারিবীয় দ্বীপপুঞ্জ সফরে দক্ষিণ আফ্রিকা এ-দলের পক্ষে খেলার জন্যে মনোনীত হন।First-Class Matches played by Mfuneko Ngam (35) from CricketArchive, retrieved 21 January 2006 দলের সহকারী কোচ শুক্রি কনরাড মন্তব্য করেন যে, তিনি অসাধারণ খেলোয়াড়।'A' team back after successful Calypso tour, by Bronwyn Wilkinson, published on Cricinfo on 29 September 2000

 আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন এমফুনেকো এনগাম। ৮ ডিসেম্বর, ২০০০ তারিখে জোহেন্সবার্গে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ২০০১ তারিখে কেপ টাউনে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

ক্যারিবীয় দ্বীপপুঞ্জ গমনের তিন মাস পর এমফুনেকো এনগামকে ২০০০-০১ মৌসুমে সফররত নিউজিল্যান্ড দলের বিপক্ষে সিরিজের তৃতীয় টেস্ট খেলার জন্যে তাকে দলে অন্তর্ভুক্ত করা হয়। এ পর্যায়ে আঘাতপ্রাপ্ত অ্যালান ডোনাল্ডের স্থলাভিষিক্ত হন ও ৮ ডিসেম্বর, ২০০০ তারিখে তার অভিষেক পর্ব সম্পন্ন হয়।Ngam in Test side as Donald withdraws by Peter Robinson, published by Cricinfo on 7 December 2005 জোহেন্সবার্গে অনুষ্ঠিত ঐ টেস্টটি বৃষ্টিবিঘ্নিত ছিল ও তিনি ২/৩৪ লাভ করেন।3rd Test: New Zealand v South Africa at Johannesburg, 8–12 December 2000, scorecard from Cricinfo, retrieved 21 January 2006

 শ্রীলঙ্কার মুখোমুখি 
এক সপ্তাহ পর এমফুনেকো এনগামকে জাতীয় পর্যায়ে তৃতীয় শ্রেণীর চুক্তির আওতায় নিয়ে আসা হয়।National contract for Ngam, published by Cricinfo on 14 December 2000 শ্রীলঙ্কার বিপক্ষে দুইটি উৎসাহব্যঞ্জক খেলায় অংশ নেন। মাখায়া এনটিনি’র সাথে বোলিংয়ে অগ্রসর হতেন। ২০০০-০১ মৌসুমে সফররত শ্রীলঙ্কা দলের বিপক্ষে পরবর্তী দুই টেস্টে অংশ নেন। নয় উইকেট পান তিনি।Sri Lanka in South Africa, 2000/01 Test Series Averages, from Cricinfo, retrieved 21 January 2006 সিরিজের প্রথম টেস্ট শুরুর পূর্বে পিঠের আঘাতে আক্রান্ত হয়েছিলেন।

২০০৩-০৪ মৌসুমে নিউজিল্যান্ড গমনার্থে তাকে টেস্ট দলে ফিরিয়ে আনা হয়। দলে অন্তর্ভুক্তির চারদিন পর পুনরায় আঘাত পান।Ngam's return put back on hold and Boje and Ngam return for NZ tour, from Cricinfo, published 6 and 2 February 2004 respectively

আঘাত থেকে সুস্থ হয়ে আসার পর ইস্টার্ন প্রভিন্স ছেড়ে ডলফিন্স দলে যোগ দেন। ২০০৪-০৫ মৌসুমে ২২ উইকেট পান। ঐ পর্যায়ে প্রথম-শ্রেণীর ক্রিকেট মৌসুমে এটিই তার সেরা ছিল।First-class Bowling in Each Season by Mfuneko Ngam from CricketArchive তবে, ঐ মৌসুমের প্রো২০ সিরিজ শেষে পুনরায় ওয়ারিয়র্সে প্রত্যাবর্তন করেন।Ngam to play for Warriors by Keith Lane, published by Cricinfo on 31 March 2005 চূড়ান্ত খেলায় দলের সাথে যুক্ত হন। তবে, দুই ওভারে তিনি ৪০ রান খরচ করেন। তবে, জয়ের ১২১ রানের লক্ষ্যমাত্রা পূরণ করতে পারেনি তার দল।Titans v Warriors in 2004/05, scorecard from CricketArchive, retrieved 21 January 2006

 অবসর 
২০০৬-০৭ মৌসুমে নিজস্ব সর্বশেষ প্রথম-শ্রেণীর মৌসুম অতিবাহিত করেন। আট খেলায় ৩৪.০০ গড়ে ১৬ উইকেট পান। ২০০৭-০৮ মৌসুমে ইস্টার্ন প্রভিন্সের পক্ষে একটি লিস্ট এ খেলায় অংশ নিয়েছিলেন।

ক্রিকেট খেলা থেকে অবসর গ্রহণের পর প্রশিক্ষণের দিকে ঝুঁকে পড়েন। ইস্টার্ন কেপের শহর অ্যালাইসভিত্তিক ফোর্ট হেয়ার একাডেমি পরিচালনা করেন।Makhaya Ntini, Mfuneko Ngam, Monde Zondeki, Lonwabo Tsotsobe … now Kagiso Rabada - See more at: http://indianexpress.com/article/sports/cricket/makhaya-ntini-mfuneko-ngam-monde-zondeki-lonwabo-tsotsobe-now-kagiso-rabada/#sthash.TzlUDJJe.dpufRabada will go far - Ngam

 তথ্যসূত্র 

 আরও দেখুন 
 নিল ম্যাকেঞ্জি
 কেপলার ওয়েসেলস
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

 বহিঃসংযোগ 



বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:ওয়ারিয়র্সের ক্রিকেটার
বিষয়শ্রেণী:ডলফিন্সের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকান ক্রিকেট কোচ
বিষয়শ্রেণী:বর্ডারের ক্রিকেটার